**Ian Cameron Esslemont** (\* 1962) je kanadský spisovateľ. Vyštudoval archeológiu a pracoval v odbore. Je známy najmä svojimi *Príbehmi z Malazskej ríše*, ktorých dej sa odohráva v rovnakom svete ako epická fantasy *Malazská Kniha padlých*, ktorej autorom je jeho priateľ a spoločník Steven Erikson. Esslemont je spolutvorca sveta Malazu.

Biografia
---------

Esslemont sa narodil v kanadskom meste Winnipeg, v Manitobe. Žil a pracoval v Juhovýchodnej Ázii, vrátane štyroch rokov, ktoré strávil v Thajsku a Japonsku. V súčasnosti pracuje na novej trilógii zo sveta Malazu. Žije na Aljaške so svojou ženou, spisovateľkou Gerri Brightwellovou, a tromi synmi.

Práca
-----

Esslemont a Erikson spoluvytvorili svet Malazu v roku 1982 ako pozadie pre hry na hrdinov. V roku 1991 spolupracovali na filmovom scenári z rovnakého sveta, s názvom *Gardens of the Moon*. Keď sa scenár nepredal, Erikson výrazne príbeh rozšíril a premenil ho na román. Obaja spisovatelia sa dohodli, že budú písať knihy odohrávajúce sa v rovnakom svete. Avšak trvalo ďalších osem rokov, kým bol román *Gardens of the Moon* publikovaný vydavateľstvom Bantam UK a Erikson súhlasil, že napíše ďalších 9 románov z tohto sveta. Život a pracovné povinnosti oddialili Esslemontove vlastné príspevky až do roku 2004, kedy bol publikovaný jeho prvý román *Night of Knives* vydavateľstvom PS Publishing v limitovanej edícii (masové vydanie nasledovalo v roku 2007 pod Bantam UK). Kniha bola prológom do hlavnej Malazskej ságy. Jeho druhý román *Return of the Crimson Guard*, sa odohrával už v hlavnej Malazskej časovej línii, krátko po udalostiach v šiestej Eriksonovej knihe, *The Bonehunters*. Vyšla vo vydavateľstve PS Publishing v máji 2008 a neskôr v tom istom roku v Bantam UK. Jeho tretí román *Stonewielder* bol publikovaný v roku 2010 vydavateľstvom Bantam UK a vydavateľstvom Tor v USA. Štvrtý román *Orb Sceptre Throne* bol vydaný v roku 2012. Na jar roku 2014 podpísal kontrakt s Bantamom na ďalšie tri romány odohrávajúce sa v svete Malazu.

Knihy
-----

### Príbehy z Malazskej ríše

6-dielna románová séria odohrávajúca sa v svete Malazu.

| Titul | Dátum vydania | Približný počet slov | Počet strán |
| --- | --- | --- | --- |
| *Night of Knives* | 1.september 2004 | 104 000 | 304 |
| *Return of the Crimson Guard* | 15.august 2008 | 272 000 | 702 |
| *Stonewielder* | 25.november 2010 | 198 000 | 634 |
| *Orb Sceptre Throne* | 20.február 2012 | 188 000 | 605 |
| *Blood and Bone* | 22.november 2012 | 183 000 | 586 |
| *Assail* | 5.august 2014 | 168 000 | 544 |
| **Celkovo:** | 1 120 000 | 3375 |

### Path to Ascendancy

Trilógia odohrávajúca sa pred udalosťami v Malazskej Knihe Padlých.

| Titul | Dátum vydania | Približný počet slov | Počet strán |
| --- | --- | --- | --- |
| *Dancer's Lament* | 25.február 2016 (UK), 31.máj 2016 (US) | 145 000 | 592 |
| *Deadhouse Landing* | 15.november 2017 | 136 000 | 400 |
| *Kellanved's Reach* | chystá sa | n/a | n/a |

Referencie
----------

1. ↑  JONES, Jeremly L. C.. *The Minimal and Finely Focused Fantasy of Ian C. Esslemont* [online]. Clarkesworld Magazine, 2009, [cit. 2014-11-11]. Dostupné online.
2. ↑   *Ian C Esslemont Biography* [online]. Penguin Books, [cit. 2016-03-02]. Dostupné online.
3. ↑   *Dancer's Lament | Ian C. Esslemont | Macmillan* [online]. [Cit. 2015-12-01]. Dostupné online.
4. ↑  ERIKSON, Steven. *Steven Erikson's Reddit AMA reveals New Trilogy titles* [online]. [Cit. 2012-02-27]. Dostupné online.
5. ↑  ESSLEMONT, Ian. *Esslemont interview* [online]. [Cit. 2016-06-23]. Dostupné online.
6. ↑  ESSLEMONT, Ian. *Esslemont interview* [online]. [Cit. 2017-12-06]. Dostupné online.

* *Tento článok je čiastočný alebo úplný preklad článku Ian Cameron Esslemont na anglickej Wikipédii.*

Autoritné údaje: * ISNI: 0000 0001 1193 8940
* LCCN: nb2007023487
* NK ČR: xx0090489
* VIAF: 162915493
* WorldCat: lccn-nb2007023487